
Parlamentul Romqniei

Camera Deputa]ilor

COMISIA PENTRU POLITICĂ EXTERNĂ



Bucureşti, 4 iulie  2006
                   



        Nr. PL.X. 590
A  V  I  Z

asupra Proiect de Lege privind acordarea de compensaţii cetăţenilor români pentru bunurile trecute în proprietatea Uniunii Statale Serbia-Muntenegru, în urma aplicării Protocolului cu privire la frontiera dintre Regatul Sârbilor, Croaţilor şi Slovenilor şi Regatul României, încheiat la 24 noiembrie 1923, completat prin Protocolul din 4 iunie 1927.

Cu numărul PL.X.590 din data de 29 iunie 2006, Biroul Permanent al Camerei Deputaţilor a trimis Comisiei pentru politică externă, spre dezbatere şi avizare Proiectul de Lege privind acordarea de compensaţii cetăţenilor români pentru bunurile trecute în proprietatea Uniunii Statale Serbia-Muntenegru, în urma aplicării Protocolului cu privire la frontiera dintre Regatul Sârbilor, Croaţilor şi Slovenilor şi Regatul României, încheiat la 24 noiembrie 1923, completat prin Protocolul din 4 iunie 1927.

În şedinţa din 4 iulie 2006, Comisia pentru politică externă a hotărât în unanimitate, ca proiectul de Lege să fie avizat favorabil, cu următoarele precizări:


Propune Comisiei juridice, de disciplină şi imunităţi ca la dezbaterea pe fond să solicite punctul de vedere al Guvernului în temeiul art.138 alin.5 din Constituţia României, „întrucât nici o cheltuială bugetară nu poate fi aprobată fără stabilirea sursei de finanţare”.


De asemenea, sugerează înlocuirea sintagmelor „Uniunea Serbia-Muntenegru” cu „Serbia”, deoarece Muntenegru a devenit stat independent şi a fost recunoscut ca atare de România, iar la art.1 din Legea aprobată de Senat corectarea erorii de dactilografiere „dreptul ca compensaţie” cu „dreptul la compensaţie”


Totodată, Comisia consideră că este necesar să se insereze în proiectul de lege normele care reglementează evaluarea bunurilor de către comisiile tehnice de specialitate, precum şi corelarea normelor din legislaţia naţională cu normele legislaţiei din Serbia.
            Preşedinte,




Secretar,

                   Ştefan Glăvan
                                   Vasile Pruteanu

